OzLabs/hebrew-wiki-articles huggingface dataset:
רון רייט

רונלד ג'ק רייט (באנגלית: Ronald Jack Wright; 8 באפריל 1953 – 7 בפברואר 2021) היה פוליטיקאי רפובליקני אמריקאי, שכיהן כחבר בית הנבחרים של ארצות הברית מטעם מחוז הקונגרס השישי של מדינת טקסס.

== ביוגרפיה ==
רונלד ג'ק רייט נולד ב-8 באפריל 1953 במחוז צ'רוקי שבטקסס, בנם של פגי דרלין (לבית פאוור) וג'ורג' ויליס רייט. בשנת 1971 השלים רייט לימודים תיכוניים בתיכון אייזל. במשך שנתיים למד פסיכולוגיה, מדע המדינה והיסטוריה באוניברסיטת טקסס בארלינגטון. בשנים 2000–2008 היה רייט חבר במועצת העיר ארלינגטון, מתוכן היה אף ראש העירייה (2008-2004). לאחר מכן היה עוזרו של חבר הקונגרס ג'ו ברטון עד 2009. בין השנים 2009–2011 היה רייט ראש הסגל של ברטון. ב-2011 מונה לשמאי המיסים של מחוז טרנט, ומילא תפקיד זה עד 2018.

במהלך בחירות 2018 גבר רייט על ג'אנה סנצ'ז, מועמדת המפלגה הדמוקרטית, בבחירות לבית הנבחרים של ארצות הברית שהתקיימו במחוז הקונגרס השישי של טקסס, וזכה ב-52.9% מקולות הבוחרים. ביוני 2019 פרסמה חברת "Reproaction", קבוצה הפועלת למען הזכות להפיל, סרטון ובו נראה רייט מצהיר כי על נשים "להיענש באופן מוחלט" על ביצוע הפלות עצמיות, משום שלשיטתו ביצעו רצח. ביולי אותה שונה הודיע רייט כי אובחן כחולה בסרטן הריאות. בשנה שלאחר מכן, סדרה של סיבוכים רפואיים בעקבות טיפולי רדיותרפיה שעבר הובילו לאשפוזו.

בדצמבר 2020 נמנה רייט בין 126 חברי בית הנבחרים מהמפלגה הרפובליקנית שחתמו על מכתב ידידי בית המשפט לשם הבעת תמיכה בתיק "טקסס נגד פנסילבניה", תובענה ייצוגית שהוגשה לבית המשפט העליון של ארצות הברית בניסיון לערער על תוצאות הבחירות לנשיאות ארצות הברית 2020 במספר מדינות מתנדנדות, בהן ג'ו ביידן ניצח את הנשיא המכהן דונלד טראמפ. בית המשפט העליון מיאן לדון בתיק בנימוק שלטקסס אין זכות עמידה בערעור על תוצאות בחירות במדינה אחרת, על סמך פרק 3 לחוקת ארצות הברית.

ב-21 בינואר 2021 הודיע רייט כי אובחן חיובי למחלת נגיף קורונה 2019. לאחר שרעייתו והוא אושפזו בדאלאס במשך שבועיים, הכריעה אותו המחלה ב-7 בפברואר, ובכך נעשה לחבר הקונגרס המכהן הראשון שנפטר כתוצאה מהמחלה.

== קישורים חיצוניים ==

* 

* 

== הערות שוליים ==

קטגוריה:חברי בית הנבחרים של ארצות הברית מטקסס
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-117 של ארצות הברית
קטגוריה:בוגרי אוניברסיטת טקסס בארלינגטון
קטגוריה:ראשי עיריות בטקסס
קטגוריה:אמריקאים שנולדו ב-1953
קטגוריה:אמריקאים שנפטרו ב-2021
קטגוריה:אמריקאים שנפטרו במגפת הקורונה
מסדר ההצטיינות של הרפובליקה של איטליה

אביר הצלב הגדול, עיטור לתושב זר, מסדר הצטיינות של איטליה, 1980
מסדר ההצטיינות של הרפובליקה של איטליה (באיטלקית: Ordine al merito della Repubblica Italiana) נוסד כמסדר האבירות הבכיר על ידי הנשיא השני של הרפובליקה האיטלקית, לואיג'י אינאודי בשנת 1951.

זהו הכבוד הגבוה ביותר שהרפובליקה מעניקה, והוא מוענק על "ההצטיינות שנרכשה על ידי האומה" בתחומי הספרות, האומנויות, הכלכלה, השירות הציבורי, ופעילות חברתית, פילנתרופית והומניטרית, ועל שירות ארוך ובולט בקריירה אזרחית וצבאית. אותיות התואר לאחר שמו של אדם שקיבל את עיטור המסדר הם OMRI.

המסדר החליף למעשה מסדרים לאומיים קודמים כמו (1831), (1868), (1572) ו (1362).

==דרגות==
ההכרזה על הענקת האות מתקיימת אחת לשנה ב-2 ביוני, יום השנה להקמת הרפובליקה וב-27 בדצמבר, יום השנה להכרזת חוקת איטליה. עם זאת, אותות למועמד שהנשיא מחליט עליו על דעת עצמו הקשורים לסיום שירות או המוענקים לזרים עשויים להיות מוענקים בכל עת.

העיטור, ששונה בשנת 2001, נושא את הכיתוב "אל מריטו דלה רפובליקה" (Al Merito della Repubblica) המקיף את סמל איטליה על הצד הקדמי, והמשפטים בלטינית "לאיחוד המדינה" (Patriæ Unitati) ו"למען חירות האזרחים" (Civium Libertati) (למען חירות האזרחים) מקיפים את הראש של איטליה טוריטה, דמותה של איטליה כאישה בצד האחורי. שש הדרגות עם הסרטים התואמים הם כדלקמן:
{| class="wikitable" style="text-align:left"
|-
!סרט<br />(1951–2001) !! סרט(מאז 2001) !! דרגה !! תואר מלא באיטלקית !! כמות
|-
|align="right"|אביר הצלב הגדול עם שרשרת ||Cavaliere di Gran Croce Decorato di Gran Cordone Ordine al Merito della Repubblica Italiana||200
|-
|align="right"|אביר צלב גדול / דרגה ראשונה ||Cavaliere di Gran Croce Ordine al Merito della Repubblica Italiana||9,178
|-
|align="right"|קצין גדול / דרגה שנייה ||Grande Ufficiale Ordine al Merito della Repubblica Italiana||24,830
|-
|align="right"|מפקד / דרגה שלישית ||Commendatore Ordine al Merito della Repubblica Italiana||48,184
|-
|align="right"|קצין / דרגה רביעית||Ufficiale Ordine al Merito della Repubblica Italiana||33,442
|-
|align="right"|אביר / דרגה חמישית ||Cavaliere Ordine al Merito della Repubblica Italiana||146,390
|-
|}
העיטור ניתן על פי צו של נשיא הרפובליקה האיטלקית, כראש מסדר האבירות, בהמלצת נשיא מועצת השרים. למעט בנסיבות יוצאות דופן, לא ניתן להעניק לאיש לראשונה דרגה גבוהה יותר מאביר. דרישת הגיל המינימלי היא בדרך כלל 35.

צלב הגדול של האביר עם שרשרת מוענק רק לראשי מדינות.

==קישורים חיצוניים==

* 

==הערות שוליים==

*
קטגוריה:איטליה: עיטורים
פרסי איגוד מבקרי הקולנוע האמריקאי

פרסי איגוד מבקרי הקולנוע האמריקאי הוא טקס פרסים, המוענקים מדי שנה על ידי איגוד מבקרי הקולנוע האמריקאי-קנדי (BFCA).

== קטגוריות ==
{|
|
* הסרט הטוב ביותר (מאז 1995)
* השחקן הטוב ביותר (מאז 1995)
* השחקנית הטובה ביותר (מאז 1995)
* שחקן המשנה הטוב ביותר (מאז 1995)
* שחקנית המשנה הטובה ביותר (מאז 1995)
* הבמאי הטוב ביותר (מאז 1995)
* התסריט הטוב ביותר (או התסריטאי) (מאז 1995)
* הסרט הטוב ביותר בשפה זרה (מאז 1995)
* הסרט התיעודי הטוב ביותר (1995–2015)
* השחקן הצעיר הטוב ביותר (מאז 1996)
|
* סרט המשפחה הטוב ביותר (1997–2007)
* סרט האנימציה הטוב ביותר (מאז 1998)
* השיר הטוב ביותר (מאז 1998)
* הפסקול הטוב ביותר (או המלחין) (מאז 1999)
* אנסמבל המשחק (או הקאסט) הטוב ביותר (מאז 2001)
* סרט הקומדיה הטוב ביותר (מאז 2005)
* סרט האקשן הטוב ביותר (2009–2021)
* העיצוב אמנותי הטוב ביותר (מאז 2009)
* הצילום הטוב ביותר (מאז 2009)
* עיצוב התלבושות הטוב ביותר (מאז 2009)
|
* העריכה הטובה ביותר (מאז 2009)
* האיפור הטוב ביותר (מאז 2009)
* האפקטים החזותיים הטובים ביותר (מאז 2009)
* הסאונד הטוב ביותר (2009–2011)
* השחקן הטוב ביותר בסרט פעולה (2012–2016)
* השחקנית הטובה ביותר בסרט פעולה (2012–2016)
* סרט המדע בדיוני/האימה הטוב ביותר (2012–2019)
* השחקן הטוב ביותר בקומדיה (2012–2019)
* השחקנית הטובה ביותר בקומדיה (2012–2019)
|}

== טקסים ==
{| class="wikitable sortable"
!#
!תאריך
!מנחה/ים
!רשת שידור
!הסרט הטוב ביותר
|-
!1
|22 בינואר 1996
| rowspan="12" |ללא
| rowspan="11" |לא שודר
|על תבונה ורגישות
|-
!2
|20 בינואר 1997
|פארגו
|-
!3
|20 בינואר 1998
|סודות אל איי
|-
!4
|19 בינואר 1999
|להציל את טוראי ריאן
|-
!5
|24 בינואר 2000
|אמריקן ביוטי
|-
!6
|22 בינואר 2001
|גלדיאטור
|-
!7
|11 בינואר 2002
|נפלאות התבונה
|-
!8
|17 בינואר 2003
|שיקגו
|-
!9
|10 בינואר 2004
|שר הטבעות: שיבת המלך
|-
!10
|10 בינואר 2005
|דרכים צדדיות
|-
!11
|9 בינואר 2006
|הר ברוקבק
|-
!12
|20 בינואר 2007
|
|השתולים
|-
!13
|7 בינואר 2008
|ד. ל. הוגלי
|
|ארץ קשוחה
|-
!14
|8 בינואר 2009
|ללא
|
|נער החידות ממומביי
|-
!15
|15 בינואר 2010
|קריסטין צ'נוות'
| rowspan="3" |VH1
|מטען הכאב
|-
!16
|14 בינואר 2011
|ללא
|הרשת החברתית
|-
!17
|12 בינואר 2012
|רוב הובל ופול שיר
|הארטיסט
|-
!18
|10 בינואר 2013
|סם רובין
| rowspan="2" |The CW
|ארגו
|-
!19
|16 בינואר 2014
|איישה טיילר
|12 שנים של עבדות
|-
!20
|15 בינואר 2015
|מייקל סטרהאן
|A&E
|התבגרות
|-
!21
|17 בינואר 2016
| rowspan="2" |טי. ג'יי. מילר
|A&E / Lifetime / LMN
|ספוטלייט
|-
!22
|11 בדצמבר 2016
|A&E
|לה לה לנד

|-
!23
|11 בינואר 2018
|אוליביה מאן
| rowspan="4" |The CW
|צורת המים

|-
!24
|13 בינואר 2019
| rowspan="3" |טיי דיגס
|רומא
|-
!25
|12 בינואר 2020
|היו זמנים בהוליווד
|-
!26
|7 במרץ 2021
|ארץ נוודים
|-
!27
|13 במרץ 2022
|טיי דיגס וניקול ביר
|The CW / TBS
|כוחו של הכלב
|-
!28
|15 בינואר 2023
| rowspan="2" |צ'לסי הנדלר
| rowspan="2" |The CW
|הכול בכל מקום בבת אחת
|-
!29
|14 בינואר 2024
|אופנהיימר
|}

== ראו גם ==

* פרסי בחירת מבקרי הטלוויזיה

==קישורים חיצוניים==

* 

*
איגוד מבקרי הקולנוע האמריקאי
דומנטאס שימקוס

דומנטאס שימקוס (בליטאית: Domantas Šimkus; נולד ב-10 בפברואר 1996) הוא כדורגלן ליטאי, המשחק בעמדת הקשר בקבוצת פ.א. שיאוליאי.

==קריירה==
שימקוס התחיל את הקריירה שלו באקדמיה לכדורגל של ליטא ובגיל 17 הצטרף לקבוצת הנוער של אולבורג מליגת העל הדנית.

לקראת עונת חזר לליטא וחתם באטלאנטאס. ב-5 במרץ 2016, שימקוס ערך את הופעת הבכורה שלו בקבוצה הבוגרת בניצחון 0–2 נגד שטומבראס. ב-12 ביולי, הבקיע את שער הבכורה שלו בקבוצה, בניצחון 0–2 נגד אוטניס אוטנה.

באוקטובר , שימקוס חתם בז'לגיריס וילנה. ב-7 באוקטובר, שימקוס ערך את הופעת הבכורה שלו בניצחון 1–5 נגד אטלאנטאס. באותה עונה, זכה עם הקבוצה בגביע.

ב-17 בינואר 2021, שימקוס חתם בהפועל כפר סבא מליגת העל.

ב-29 ביולי 2021, שימקוס חתם בסבאיל מליגת העל האזרית.

בקיץ הצטרף לנ.ש. מורה מליגת העל הסלובנית.

בצעירותו, שימקוס שיחק בנבחרות הצעירות של ליטא. ב-17 בנובמבר 2018, שימקוס ערך את הופעת הבכורה שלו בנבחרת הבוגרת בהפסד 0–3 ל במסגרת ליגת האומות.

==קישורים חיצוניים==

==הערות שוליים==

קטגוריה:כדורגלנים ליטאים
קטגוריה:קשרי כדורגל ליטאים
קטגוריה:כדורגלני אטלאנטאס
קטגוריה:כדורגלני ז'לגיריס וילנה
קטגוריה:כדורגלני הפועל כפר סבא
קטגוריה:כדורגלני סבאיל
קטגוריה:כדורגלני מורה
קטגוריה:כדורגלני נבחרת ליטא
קטגוריה:כדורגלנים זרים בישראל
קטגוריה:ספורטאים זרים בדנמרק
קטגוריה:ספורטאים ליטאים בישראל
קטגוריה:ספורטאים ליטאים באזרבייג'ן
קטגוריה:ספורטאים זרים בסלובניה
קטגוריה:ליטאים שנולדו ב-1996
זוג מהעתיד (סרט)

זוג מהעתיד (ברוסית: Пара из будущего) הוא סרט קומדיה רוסי, בבימויו של אלכסיי נוז'ני בהפקת ניקיטה מיכאלקוב, לאוניד ורשצ'אגין ואנטון זלאטופולסקי. בכיכובם של סרגיי בורונוב ומריה ארונובה. הסרט הופק בסיוע אולפני T3 ורשת רוסיה-1 בתמיכת קרן הקולנוע הרוסי. אירוע הקרנת הבכורה נערך ב-1 במרץ 2021 והוא יצא להקרנות מסחריות ב-4 במרץ אותה שנה.

== עלילה ==
ניז'ני נובגורוד, שנת 2040. יבגני ואלכסנדרה נשואים 20 שנה, מערכת היחסים שלהם היא כמו משמש מיובש. גירושין גם לא עובדים, כי בעתיד גירושין הם שירות יקר. אבל הגורל מעניק להם הזדמנות: יבגני ואלכסנדרה נופלים לעבר, לפני 20 שנה, כאשר המאהב ז'ניה הצעיר הציע לסשה המקסימה. כזוג מהעתיד הם רוצים להפריד את עצמם בצעירותם.

== שחקנים ודמויות ==
* סרגיי בורונוב – יבגני
** דניס פראמונוב – ז'ניה
* מריה ארונובה – אלכסנדרה
** דאריה קוניז'בה – סשה
* סרגיי סטפין
* פאבל מיסאילוב

==הפקה==
צילומי הסרט נערכו בעיר ניז'ני נובגורוד בספטמבר 2020 ובזלנוגרד באוקטובר 2020.

== קישורים חיצוניים ==

* 

==הערות שוליים==

קטגוריה:סרטי 2021
קטגוריה:סרטי VGTRK
קטגוריה:סרטי מדע בדיוני רוסיים
קטגוריה:סרטי מסע בזמן
קטגוריה:סרטי קומדיה מדע בדיוני
קטגוריה:סרטי קומדיה רומנטית
קטגוריה:סרטי קומדיה רוסיים
קטגוריה:סרטי מדע בדיוני מ-2021
הר פריסטלי (קולומביה הבריטית)

הר פריסטלי (באנגלית: Mount Priestley) הוא הר ברכסי קיטימט, בהרי החוף של פרובינציית קולומביה הבריטית, שבקנדה.

גובהו של ההר 2,366 מטרים מעל פני הים.

ההר מתנשא לגובה של 1,945 מטרים מעל סביבתו. הר פריסטלי הוא ההר ה-30 בהתנשאותו בקולומביה הבריטית, ה-44 בהתנשאותו בקנדה, וה-107 בהתנשאותו באמריקה הצפונית.

== היסטוריה ==
=== הטיפוס על ההר ===

הראשונים שטיפסו לפסגת ההר היו דרו קופלנד (Drew Copeland), ג'ון גיל (John Gill), ו-ג'ורדן קרייבן (Jordan Craven), שעשו טיפוס בזה ב-20 ביוני 2017. הטיפוס החל ב-18 ביוני, ונמשך ארבעה ימים (עד 21 ביוני).

== קישורים חיצוניים ==
* [http://www4.nrcan.gc.ca/search-place-names/unique/JCNWU הר פריסטלי] באתר ממשלת קנדה
* [https://bivouac.com//MtnPg.asp?MtnId=2059 הר פריסטלי] באתר "אנציקלופדיית ההרים הקנדית"
* [https://www.backfromsummit.com/mountains/2628 תצלום לוויין של אזור הר פריסטלי]
* [https://www.peakbagger.com/peak.aspx?pid=813 הר פריסטלי] באתר peakbagger
* [https://peakvisor.com/peak/mount-priestley.html תרשים הנוף הנשקף מהר פריסטלי] באתר peakvisor
** [https://peakvisor.com/3d-map/peak/mount-priestley.html מפה טופוגרפית תלת־ממדית של אזור הר פריסטלי]
* [https://www.mountain-forecast.com/peaks/Mount-Priestley-British-Columbia/forecasts/2359 תחזית מזג אוויר עדכנית ארוכת טווח עבור הר פריסטלי (לפי גבהים)]

== הערות שוליים ==

פריסטלי
פריסטלי
איימנבק

איימנבק זייקנוב (ברוסית: Иманбек Зейкенов; נולד ב-21 באוקטובר 2000), הידוע בשמו איימנבק (Imanbek), הוא תקליטן ומפיק מוזיקלי קזחי. הוא התפרסם בשנת 2019, בזכות גרסת הרמיקס שלו לשיר "Roses (Imanbek Remix)", של הראפר סנט ג'ון.

==ביוגרפיה==
איימנבק נולד באקסו, אזור פבלודאר שבקזחסטן. בגיל 8 הוא החל לנגן בגיטרה. במהלך לימודיו במכללה, החל לעבוד ברכבת באקסו. בשנת 2017, החל להפיק מוזיקה. בשנת 2019, הוציא את גרסת הרמיקס לשיר "Roses", של הראפר האמריקאי-גיאני סנט ג'ון שזכה להצלחה בינלאומית. איימנבק סיפר כי הרמיקס נעשה ללא מעורבותו של ג'ון מכיוון שניסיונותיו ליצור עמו קשר באינסטגרם נכשלו.<ref></ref> הרמיקס עצמו הופיע לראשונה במצעדים במקום הראשון ברחבי אירופה ביניהם בלגיה, הונגריה, הולנד, פולין, הודו ושוודיה.<ref></ref> לאחר הצלחת השיר, איימנבק הוחתם בחברת התקליטים אפקטיב רקורדס. לאחר מכן, הוציא את השיר הראשון שלו במסגרת חברת התקליטים Dharma Worldwide, של התקליטן האמריקאי KSHMR.<ref></ref> בשנת 2021, זכה בטקס פרסי גראמי ה-63, בקטגוריית "הקלטת הרמיקס הטובה ביותר", על הרמיקס שלו לשיר "Roses" של סנט ג'ון.<ref></ref>

ב-4 בפברואר 2021, הכריז יחד עם הזמרת ריטה אורה על צאת המיני-האלבום המשותף שלהם Bang, שיצא לאור ב-12 בפברואר.<ref></ref> באותה השנה, הוציא את "Dancing on Dangerous" ביחד עם שון פול וסופיה רייס.<ref></ref>
לאחר מכן, הוציא את הסינגל "Baddest" ביחד עם הזמרת שר לויד.<ref></ref>

ב-3 באוגוסט 2023 הוציא את הסינגל "No Sleep".<ref></ref>

==דיסקוגרפיה==
===מיני-אלבומים===
* 2021: Bang (יחד עם ריטה אורה)

==קישורים חיצוניים==

* 

==הערות שוליים==

קטגוריה:תקליטנים
קטגוריה:מפיקים מוזיקליים
קטגוריה:קזחים
קטגוריה:זוכי פרס גראמי
קטגוריה:ילידי 2000
מוחמד אוסמן אדו

יוסוף מוחמד אוסמן אדו (באנגלית: Muhammed Usman Edu; נולד ב-2 במרץ 1994) הוא כדורגלן ניגרי המשחק בעמדת הקשר במכבי בני ריינה.

==קריירה==
אוסמן החל את הקריירה שלו בקבוצות הכדורגל רנצ'רס ביס וטראבה המקומיות. בקיץ חתם באוניאו דה מדיירה מהליגה הפורטוגזית השנייה, בה שיחק בקבוצת המילואים ולא זכה לדקות משחק בקבוצה הבוגרת.

בינואר חתם בסרפסבורג 08 מליגת העל הנורווגית. ב-8 באפריל ערך את הופעת הבכורה שלו בקבוצה בתיקו 1-1 נגד האוגסונד.

בינואר חתם בפיוניק ירוואן מליגת העל הארמנית. ב-11 באפריל הבקיע את שער הבכורה שלו, במסגרת הליגה האירופית, בניצחון 1–2 נגד אררט ירוואן.

ב-1 ביוני 2019 חתם בטמבוב מליגת העל הרוסית והצטרף אליה חודש לאחר החתימה.

ב-29 בינואר 2020 חתם בשחטאר קאראגנדי מליגת העל הקזחית, שם שותף ב-18 משחקים וכבש שער אחד.

ב-13 בינואר 2021 חתם בהפועל חדרה מליגת העל, במדיה שיחק עונה וחצי. ב-14 ביולי 2022 הצטרף לסקציה נס ציונה.
ב-14 ביוני 2023 חתם במכבי בני ריינה.

==קישורים חיצוניים==

==הערות שוליים==

קטגוריה:כדורגלנים ניגרים
קטגוריה:קשרי כדורגל ניגרים
קטגוריה:קדונה: כדורגלנים
קטגוריה:כדורגלני אוניאו דה מדיירה
קטגוריה:כדורגלני סרפסבורג 08
קטגוריה:כדורגלני פיוניק ירוואן
קטגוריה:כדורגלני טמבוב
קטגוריה:כדורגלני שחטיור קרגנדה
קטגוריה:כדורגלני הפועל חדרה
קטגוריה:כדורגלני סקציה נס ציונה
קטגוריה:כדורגלנים זרים בישראל
קטגוריה:ספורטאים ניגרים בפורטוגל
קטגוריה:ספורטאים ניגרים בנורווגיה
קטגוריה:ספורטאים ניגרים בארמניה
קטגוריה:ספורטאים ניגרים ברוסיה
קטגוריה:ספורטאים ניגרים בקזחסטן
קטגוריה:ספורטאים ניגרים בישראל
קטגוריה:כדורגלנים ניגרים באולימפיאדת ריו דה ז'ניירו (2016)
קטגוריה:זוכי מדליית ארד אולימפית ניגרים: כדורגל
קטגוריה:ניגרים שנולדו ב-1994
טרייר (רק"ם)

הטרייר (בשמו המלא: Terrier Armoured Digger) הוא רכב הנדסה קרבית בריטי, שמהווה מעין מחפרון על בסיס תובת רכב קרבי משוריין. הטרייר נמצא בשירות חיל ההנדסה המלכותי של הצבא הבריטי.

== תכנון והנדסה ==

הטרייר הוא רכב הנדסה קרבית משוריין יביל-אוויר ששוקל רק כ- ולכן ניתן להטיסו במטוסי תובלה כגון בואינג C-17 גלובמאסטר III ואיירבוס A400M.

כציוד מכני הנדסי הטרייר הוא למעשה מחפרון גדול עם יעה קדמי כמו של שופל וזרוע חפירה כמו של מחפר בינוני. ייעודו הוא עבודות עפר והסרת מכשולים. הוא בעל צוות של שניים שיושבים בתא מפעיל ממוגן בתובה ממוגנת נגד מוקשים. כמו כן, ניתן להפעיל אותו בשלט רחוק ממרחק של לצורך משימות מסוכנות כגון פינוי מוקשים. מאפיינים נוספים כוללים שריון מודולרי ואמצעי ראיית לילה היקפיים 360 מעלות.

הטרייר מצויד במנוע דיזל מדגם C18 תוצרת קטרפילר שמספק ומאפשר לו לנוע במהירות 70 קמ"ש.

== היסטוריה ==

הטרייר הוא תוצאה של מכרז בו זכתה BAE סיסטמס ב-2002. אב-טיפוס של הטרייר הוצג ב-28 במאי 2005. הייצור הסדרתי החל ב-2010 וב-5 ביוני 2013 נכנס לשירות. 60 כלים נמסרו לצבא הבריטי.

גם צבא צרפת התעניין ברכישת הטרייר.

== קישורים חיצוניים ==

* [http://www.janes.com/articles/Janes-Military-Vehicles-and-Logistics/BAE-Systems-Land-Systems-Terrier-Manoeuvre-Support-Vehicle-United-Kingdom.html Terrier Manoeuvre Support Vehicle] at Jane's
* [http://www.defenseindustrydaily.com/Terriers-for-the-Royal-Engineers-05359/ Terriers for the Royal Engineers] Defense Industry Daily, 01-Apr-2009
* [http://www.hydraulicspneumatics.com/200/Issue/Article/False/77216/Issue Alternative LDT lends itself to mobile equipment] Hydraulics & Pneumatics (article on electronic controls of Terrier's hydraulic cylinders)

קטגוריה:כלי רכב הנדסיים משוריינים
קטגוריה:אמצעי לחימה בריטיים
דן הרדן

דן הרדן (15 במרץ 1926 - 10 במרץ 2014) היה שחקן תיאטרון וקולנוע ישראלי.

== ביוגרפיה ==
הרדן נולד בבוקרשט ובתחילת דרכו שיחק בתיאטרון העירוני של העיר. ב-1974 עלה לישראל.

בתיאטרון הקאמרי הופיע במחזות "אילוף הסוררת" ו"יוליוס קיסר". כמו כן הופיע בתיאטרון הבימה, ובתיאטרון לילדים שהוקם על ידי אורנה פורת<ref></ref>

ב-1987 גילם את השופט בסרט "אבא גנוב". 

ב-1988 שיחק את אבא של בנצי בסרט האחרון בסדרת סרטי "אסקימו לימון" - "בלוז לקיץ".

ב-1990 שיחק רופא פסיכיאטר בסרט "נשיקה במצ"ח".

ב-1993 הופיע בסרט "מחפשת בעל על ארבע".

ב-1995 שיחק בסרט "זיכרון דברים" המבוסס על הספר באותו שם.

נפטר ב-10 במרץ 2014 בגיל 87.

==קישורים חיצוניים==

== הערות שוליים ==

קטגוריה:שחקני קולנוע וטלוויזיה ישראלים
קטגוריה:עולים בשנות ה-1970
קטגוריה:ישראלים ילידי רומניה
קטגוריה:ישראלים שנולדו ב-1926
קטגוריה:ישראלים שנפטרו ב-2014
משה רוט

משה שמעון רוט (נולד בל' בשבט ה'תשכ"ד, 13 בפברואר 1964) הוא סגן יושב ראש הכנסת וחבר הכנסת בכנסת העשרים וחמש,<ref></ref> עורך דין, מרצה ופעיל ציבור מחסידות צאנז.

==ביוגרפיה==
משה שמעון רוט נולד בשנת ה'תשכ"ד (1964) בקראון הייטס, לחיים אלטר ראטה – ממייסדי קריית צאנז ובית החולים לניאדו בנתניה ופעיל בולט של אגודת ישראל בארצות הברית.<ref>שרה פרדס, [https://he.mishpacha.com/הכר-את-הנבחר הכר את הנבחר], באתר משפחה, 11 במרץ 2021</ref> כילד למד בתלמוד התורה של חסידות צאנז ולאחר מכן המשיך בישיבות של החסידות ובישיבת לוצרן.

בגיל 20 עלה לישראל לבדו. בישראל החל למסור שיעורים תורניים קבועים בהלכה ובאגדה במספר מקומות וכן מעביר שיעור קבוע בדף היומי. למד גם מפיהם של אדמו"רי לעלוב, מכנובקא, ליובאוויטש, גור, סקולען ועוד.

רוט השתתף בסרט הדוקומנטרי אסתיר פניי<ref></ref> ששודר בתאגיד השידור הישראלי.

רוט בוגר תואר ראשון במשפטים מהקריה האקדמית אונו, ובעל ניסיון כעורך דין לדיני חוזים, ירושות ונדל"ן. בשנת 1999 מונה לחבר הוועד המנהל של בית החולים לניאדו. במסגרת זו, ניהל מול משרד הבריאות את המשא ומתן להבראת בית החולים לניאדו. במקביל, כיהן כראש הנהלת מוסדות צאנז בבני ברק, שבה הוא מתגורר.<ref></ref>

במשך שנתיים ייעץ רוט לחברת ההשקעות א.ד.ר. כלכלה בטוחה בע"מ אשר התמחתה בקניית פוליסות ביטוח חיים מאזרחים אמריקאים.

==פעילות פוליטית==
בין השנים 1996 עד 1999 שימש כיועץ לענייני שיקום שכונות של לסגן שר השיכון מאיר פרוש.

עד 2021 לא יוצגה חסידות צאנז ברשימת יהדות התורה. בתום תהליך התקרבות ממושך בין החסידות למפלגת אגודת ישראל ולקראת הבחירות לכנסת העשרים וארבע, מונה רוט לנציג חסידות צאנז ברשימה. לקראת הבחירות לכנסת העשרים וחמש הוצב כנציג חסידות צאנז באגודת ישראל במקום התשיעי ברשימת יהדות התורה. הרשימה זכתה ל-7 מנדטים. עם התפטרותו של השר מאיר פרוש במסגרת "החוק הנורווגי", נכנס רוט לכנסת.

בכנסת העשרים וחמש מכהן רוט כסגן יושב ראש הכנסת, יו"ר ועדת האתיקה של הכנסת<ref></ref> וכחבר בוועדת החוץ והביטחון, ועדת המשנה למדיניות חוץ והסברה, ועדת המשנה למשאבי אנוש בצה"ל, ועדת הבריאות, בועדה לביקורת המדינה, ובוועדת המשנה לביטחון, יחסי חוץ וקשרי מסחר בינלאומיים, בועדה לזכויות הילד, בוועדה לחיזוק ופיתוח הנגב והגליל. בנוסף מכהן כיו"ר השדולה למען בתי החולים הציבוריים.

== קישורים חיצוניים ==

* 
* 
* 
* 

* [https://www.knesset.tv/knesset-members/50778/ משה רוט,] באתר ערוץ הכנסת

== הערות שוליים ==

קטגוריה:ישראלים שנולדו ב-1964
קטגוריה:פוליטיקאים ישראלים
קטגוריה:בוגרי הקריה האקדמית אונו: משפטים
קטגוריה:עורכי דין ישראלים
קטגוריה:חסידי צאנז-קלויזנבורג
קטגוריה:חברי הכנסת העשרים וחמש: חברי כנסת מכהנים במסגרת החוק הנורווגי
קטגוריה:חברי הכנסת מטעם יהדות התורה
קטגוריה:סגני יושב ראש הכנסת בכנסת העשרים וחמש
פרוטון (תוכנה)

פרוטון (באנגלית: Proton) היא תוכנה, המהווה שכבת תאימות עבור הרצת משחקי מחשב, שפותחו למערכת ההפעלה Microsoft Windows, במערכת ההפעלה לינוקס והפצותיה, שפותחה על ידי Valve ו-CodeWeavers ומהווה גרסה מותאמת אישית של התוכנה Wine. התוכנה כוללת מספר תיקונים וספריות נוספות אשר לא כלולות ב-Wine, על מנת לשפר את הביצועים במשחקי Windows. התוכנה מתוכננת לפעול במקביל לקליינט התוכנה סטים, דבר המכונה "Steam Play".

== מאפיינים ==
פרוטון יצאה לאור ב-21 באוגוסט 2018. בעת זו חברת Valve הכריזה כי היא אימתה 27 משחקי מחשב שונים אשר פועלים על גבי התוכנה בביצועים מיטביים, ללא צורך בהגדרות נוספות מצד המשתמש. המשחקים האלו כוללים את דום (2016), Quake ו-Final Fantasy VI.

פרוטון משלבת מספר ספריות תוכנה על מנת לשפר את ביצועי הרנדור התלת-ממדי, הכוללות ספריות המרת שכבה בין Direct3D ל-Vulkan בשם D9VK עבור Direct3D 9, DXVK עבור Direct3D 10 ו-VKD3D עבור Direct3D 12. בדצמבר 2019, הספרייה D9VK שולבה לתוך ספריית DXVK.

== תמיכה ==
בעקבות כך שפרוטון היא גרסה מותאמת אישית של Wine, היא משמרת את אותם מאפייני תאימות לתוכנות Windows כמו Wine. בנוסף ל-"רשימה הלבנה" הרשמית, ישנם משחקי Windows רבים אשר דווחו כי הם תואמים, בצורה לא רשמית, עם פרוטון. משתמשים יכולים להכריח שכותר מסוים יפעל דרך פרוטון, גם אם קיימת גרסת לינוקס רשמית לאותו הכותר.

=== ProtonDB ===
ProtonDB הוא מסד נתונים קהילתי לא רשמי, האוסף מידע טכני על הפעלת משחקי מחשב שונים דרך פרוטון ומדרג אותם מ-"Borked" (שבור, לא שחיק) עד ל-"Platinum" (פלטיניום, תאימות מושלמת). האתר שואב השראה מהאתר WineHQ AppDB, אשר אוסף מידע ממשתמשים ומציג בעיות תאימות שונות ביישומי Windows הפועלים על Wine ומשתמש במערכת דירוג דומה.

== היסטוריית גרסאות ==
חברת Valve הוציאה לאור חמש גרסאות גדולות לפרוטון. מספור הגרסאות ניתן על בסיס גרסת ה-Wine עליה פרוטון מתבססת ומספר טלאי תוכנה מתאים.

פרוטון מפגרת מספר גרסאות מאחור בהשוואה ל-Wine. גרסאות לא רשמיות, כמו פרוטון GE (Proton GE), נוצרו על מנת לבסס את התוכנה על גרסאות Wine עדכניות, אשר לעיתים משפרות את הביצועים במשחקים ולעיתים פוגעות בהם.

== קישורים חיצוניים ==
* 
* [https://github.com/ValveSoftware/Proton קוד המקור של התוכנה], באתר GitHub 
* 
* [https://steamcommunity.com/games/221410/announcements/detail/1696055855739350561 Introducing a new version of Steam Play], באתר סטים, 22 באוגוסט 2018 

== הערות שוליים ==

*
קטגוריה:לינוקס
קטגוריה:וירטואליזציה
קטגוריה:תוכנה חופשית
קטגוריה:תוכנות שהושקו ב-2018
דיין קלי

דיין קלי (באנגלית: Dane Kelly; נולד ב-9 בינואר 1991) הוא כדורגלן ג'מייקני, המשחק בעמדת החלוץ בשארלוט אינדפנדנס.

==קריירת מועדונים==
קלי התחיל את הקריירה שלו בטיבולי גרדנס, וכבש במדי הקבוצה הצעירה 15 שערים בעונת (שיחק בקבוצה עד מרץ של אותה עונה).

ב-16 במרץ 2011 חתם בצ'ארלסטון באטרי מה-USL. ב-9 באפריל, ערך את הופעת הבכורה שלו בקבוצה במשחק הליגה נגד שרלוט איגלס. בעונת , נבחר לשחקן העונה בליגה. ב-27 בספטמבר, קלי הבקיע את השער האחרון שלו בקבוצה וה-42 שלו בליגה, שהפך אותו למלך שערי הליגה בכל הזמנים.

ב-16 בדצמבר 2015, קלי חתם חתם בספיוף פארק ריינג'רס, קבוצת המילואים של ספורטינג קנזס סיטי.

בשנת , חתם ברינו 1868. באותה עונה, קלי כבש 18 שערים במדי הקבוצה והיה מלך שערי הליגה של העונה.

ב-9 במרץ 2018, קלי חתם בדי.סי. יונייטד מה-MLS.

ב-16 בינואר 2019, קלי חזר ל-USL וחתם באינדי אילבן.

ב-27 בינואר 2020, קלי חתם בשרלוט אינדפנדנס. ב-5 בספטמבר, כבש שלושער נגד בניצחון 1–3 נגד צפון קרוליינה.

ב-15 בינואר 2021, קלי חתם בבני סכנין.

ב-19 במאי 2021, קלי עזב את ישראל וחזר לשארלוט אינדפנדנס.

ב-7 בינואר 2022 הצטרף לפיטסבורג ריברהאונדס.

==קריירה בינלאומית==
ב-2 בספטמבר 2017, קלי ערך את הופעת הבכורה שלו בנבחרת ג'מייקה, בהפסד 0–2 נגד . ב-30 בינואר 2018, קלי הבקיע את שער הבכורה שלו בנבחרת בתיקו 2-2 נגד .

==תארים==
; צ'ארלסטון באטרי
* USL: 

; אישיים
* מלך השערים ה-USL: 
* מלך שערי ה-USL בכל הזמנים: 77 שערים

==קישורים חיצוניים==

==הערות שוליים==

קטגוריה:כדורגלנים ג'מייקנים
קטגוריה:חלוצי כדורגל ג'מייקנים
קטגוריה:כדורגלני די.סי. יונייטד
קטגוריה:כדורגלני בני סכנין
קטגוריה:כדורגלני נבחרת ג'מייקה
קטגוריה:כדורגלנים זרים בישראל
קטגוריה:ספורטאים זרים בארצות הברית
קטגוריה:ספורטאים ג'מייקנים בישראל
קטגוריה:ג'מייקנים שנולדו ב-1991
מרקו יאנקוביץ'

מרקו יאנקוביץ (בסרבית: Марко Јанковић; נולד ב־9 ביולי 1995) הוא כדורגלן מונטנגרי, המשחק בעמדת הקשר בקרבאך.

==קריירת מועדונים==
יאנקוביץ' החל לשחק כדורגל בקבוצה הכדורגל לובצ'ן, ובגיל 12 הצטרף למחלקת הנוער של פרטיזן בלגרד. בקיץ הושאל לטלאופטיק, קבוצת הבת של פרטיזן.

בקיץ חתם יאנקוביץ' לארבע שנים באולימפיאקוס מליגת העל היוונית, במדיה שיחק בקבוצת הנוער ושיחק בכל משחקי הקבוצה במסגרת ליגת האלופות לנוער, אך לא רשם דקות משחק בקבוצה הבוגרת.

בקיץ הושאל יאנוקביץ' ל-OFK בלגרד. ב-31 באוגוסט הבקיע את שער הבכורה שלו בקריירה, בניצחון 2–3 נגד נובי פזאר.

ב-31 באוגוסט 2015 הושאל יאנקוביץ' למריבור מליגת העל הסלובנית, עם אופציה לרכישה בסיום העונה. ב-23 בספטמבר ערך את הופעת הבכורה שלו בקבוצה, בתיקו 1-1 נגד דומז'לה.

ב-15 ביוני 2016 חזר לפרטיזן כשחקן מושאל עד לסיום העונה. ב-14 ביולי ערך את הופעת הבכורה שלו בקבוצה, בתיקו 0-0 נגד זגלביה לובלין במסגרת סיבוב המוקדמות השני של הליגה האירופית. בסיום העונה זכה יאנקוביץ' עם הקבוצה בדאבל ובסיום העונה, חתם בקבוצה. ב-14 בספטמבר 2017 הבקיע יאנקוביץ' את שער הבכורה שלו באירופה, בתיקו 1-1 נגד יאנג בויז ברן, במסגרת שלב הבתים של הליגה האירופית.

ב-31 בינואר 2019 חתם יאנקוביץ' לשלוש וחצי שנים בספאל מהסרייה א' בתמורת 1.8 מיליון אירו עבור מחצית מכרטיס השחקן שלו. ב-31 בינואר 2020 הושאל לקרוטונה מהסרייה ב' עד לסיום העונה.

ב-14 בפברואר 2021 חתם יאנקוביץ' בבית"ר ירושלים מליגת העל. ב-19 באפריל, כבש את שער הבכורה שלו בקבוצה, בתיקו 2-2 נגד בני יהודה תל אביב. ב-26 בינואר 2022 שוחרר מבית"ר עקב מצבה הכלכלי הרעוע.

ב-1 בפברואר 2022 חתם יאנקוביץ' בהפועל תל אביב לעונה וחצי.

ב-20 ביוני 2022 יאנקוביץ' חתם בקרבאך מליגת העל האזרית.

==קריירה בינלאומית==
בצעירותו שיחק יאנקוביץ' בנבחרות הצעירות של מונטנגרו. ב-29 במאי 2016 ערך יאנקוביץ' את הופעת הבכורה שלו בנבחרת הבוגרת, בהפסד 0–1 ל. ב-10 בספטמבר 2018 הבקיע את שער הבכורה שלו בנבחרת, בהפסד 1–2 ל.

==תארים==
; מריבור
*הגביע הסלובני: 

; פרטיזן בלגרד
*ליגת העל הסרבית: 
*הגביע הסרבי: , 

==קישורים חיצוניים==

==הערות שוליים==

קטגוריה:כדורגלנים מונטנגרים
קטגוריה:קשרי כדורגל מונטנגרים
קטגוריה:צטיניה: כדורגלנים
קטגוריה:כדורגלני פרטיזן בלגרד
קטגוריה:כדורגלני אולימפיאקוס
קטגוריה:כדורגלני OFK בלגרד
קטגוריה:כדורגלני מריבור
קטגוריה:כדורגלני ספאל
קטגוריה:כדורגלני קרוטונה
קטגוריה:כדורגלני בית"ר ירושלים
קטגוריה:כדורגלני הפועל תל אביב
קטגוריה:כדורגלני קרבאך
קטגוריה:כדורגלנים זרים בישראל
קטגוריה:כדורגלני נבחרת מונטנגרו
קטגוריה:ספורטאים זרים בסלובניה
קטגוריה:ספורטאים מונטנגרים באיטליה
קטגוריה:ספורטאים מונטנגרים בישראל
קטגוריה:ספורטאים זרים באזרבייג'ן
קטגוריה:ילידי 1995
עונת 2014/2015 בליגת כדורגל נשים שנייה

עונת 2014/2015 בליגת נשים שנייה הייתה העונה ה-6 בליגת המשנה בכדורגל נשים בישראל תחת אחריות הההתאחדות לכדורגל בישראל. העונה הסדירה נפתחה ב-4 בנובמבר 2014 והסתיימה ב-15 במאי 2015. לעונה זו נרשמו 5 קבוצות בלבד.

מכבי באר שבע שנשרה מליגת נשים ראשונה הצטרפה לליגה. מ.ס. כפר יאסיף ששיחקה בעונה הקודמת התפרקה ולא השתתפה בליגה. 

בעונה זו התקיימו ארבעה סיבובים בני 5 מחזורים כל אחד - 20 מחזורים בסך הכל. כל קבוצה שיחקה 16 משחקים במהלך העונה.

מכבי באר שבע סיימה ראשונה ועלתה לליגת נשים ראשונה.

== טבלת הליגה הסדירה בסיום העונה ==
{| class="wikitable" style="text-align:right"
!מיקום
!קבוצה
!משחקים
!ניצחונות
!תיקו
!הפסדים
! width="20" |שערי זכות
! width="20" |שערי חובה
! width="20" |הפרש שערים
! width="20" |נקודות
!הערות
|- bgcolor="#D0F0C0"
|1
|מכבי באר שבע
|16
|14
|1
|1
|68
|10
|58
|43
|העפילה לליגה הראשונה
|-
|2
|בנות נתניה
|16
|13
|1
|2
|79
|12
|67
|40
|
|-
|3
|מכבי כפר סבא
|16
|7
|1
|8
|48
|51
|3-
|22
|
|-
|4
|הפועל באר שבע
|16
|2
|1
|13
|18
|76
|58-
|7
|
|-
|5
|בנות אילת
|16
|2
|0
|14
|19
|83
|64-
|6
|
|}

== מלכת השערים ==
{| class="wikitable" style="text-align:right"
|-
!מקום
!שם
!קבוצה
!שערים
|-
|align="center"|1
| קארין פרץ
|מכבי באר שבע
|align="center"|14
|-
|rowspan="2" align="center" |2
| נופר פוניס
|בנות נתניה
|rowspan="2" align="center"|13
|-
| שקד אלימלך
|מכבי כפר סבא
|-
|rowspan="2" align="center" |4
| טלי סטולוביצקי
|בנות אילת
|rowspan="2" align="center"|12
|-
| רלי פלוס
|מכבי באר שבע
|}

==ראו גם==
* גביע המדינה בכדורגל נשים 2014/2015

==קישורים חיצוניים==
* [https://www.football.org.il/leagues/league/?league_id=639&season_id=16 עונת 2015–2014 בליגת נשים שנייה], באתר ההתאחדות לכדורגל בישראל

קטגוריה:תחרויות כדורגל ב-2014
קטגוריה:תחרויות כדורגל ב-2015
קטגוריה:2014 בישראל: כדורגל
קטגוריה:2015 בישראל: כדורגל
קטגוריה:ישראל: תחרויות כדורגל נשים
וו אנאלי

וו אנאלי ממתכת
וו אנאלי או קרס אנאלי הוא מוט מתכת חלק ומעוקל, לרוב עם כדור מתכת בקצה אחד וטבעת בקצה השני, המשמש להכנסה בפי הטבעת של האדם המשתמש בו או לחברו, למטרות ארוטיות.<ref></ref><ref></ref>

== הערות שוליים ==

קטגוריה:אביזרי מין
קטגוריה:BDSM
מחסום 300

מחסום 300
מחסום 300 (הידוע גם כמחסום רחל) הוא מחסום בולט בסמוך לגדר ההפרדה בין ירושלים לבית לחם המופעל על ידי המנהל האזרחי, חיל המשטרה הצבאית, משמר הגבול ומשטרת ישראל. המעבר במתכונתו הנוכחית הוקם ב-2005 ומיועד בעיקר למעבר תיירים וצליינים. המחסום פועל במהלך כל ימי השבוע. בנוסף על כך, המחסום מאפשר מעבר של פועלים פלסטינים.

במרץ 2016 העיתון ידיעות אחרונות ביקר את הצפיפות במחסום ואת היחס של הרשויות הישראליות נגד הפלסטינים. ביקורת זו התחזקה עם פרוץ מגפת הקורונה בישראל. בשנת 2020. ארגון השמאל מחסום Watch ביקר אף הוא את ההתנהלות במחסום. לאור הביקורת, המחסום עבר שיפוץ בעלות מיליוני ש"ח באביב 2019.

==קישורים חיצוניים==

== הערות שוליים ==

קטגוריה:בית לחם: מבנים
קטגוריה:מחסומים ומעברים ביהודה ושומרון
מחלף שמשון

מחלף שמשון הוא מחלף בסמוך לעיר בית שמש ואשתאול המחבר את כביש 38 לכביש 44 וכביש 395.
המחלף נחנך ב-1 בספטמבר 2016 על ידי משרד התחבורה וחברת נתיבי ישראל בעלות של כ-800 מיליון ש"ח. לאור חנוכת המחלף, בוטלו הרמזורים בצומת המקורי.

מחלף שמשון, ינואר 2023תוואי נחל כסלון חולף בשטח המחלף. הכבישים חולפים מעליו במספר גשרים.

המחלף נקרא על שמו של שמשון המקראי, שפעל באזור זה של ארץ ישראל.

==קישורים חיצוניים==

== הערות שוליים ==

קטגוריה:מועצה אזורית מטה יהודה
קטגוריה:ישראל: צמתים ומחלפים
קטגוריה:בית שמש: תחבורה
קטגוריה:שמשון
פרס סקופוס

פרס סְקוֹפּוּס (באנגלית: Scopus Award) הוא פרס המוענק מדי שנה על ידי אגודת הידידים של האוניברסיטה העברית בירושלים, לידידי האוניברסיטה העברית, ביניהם אנשי פוליטיקה ואמנים מכל רחבי העולם, .

"אגודת הידידים של האוניברסיטה העברית בירושלים" היא אגודה שהוקמה בשנת 1933 על ידי מיטב אנשי רוח ובראשם המשורר חיים נחמן ביאליק. ידידי האוניברסיטה העברית תורמים מזמנם, כישוריהם ומשאביהם לטובת שמירתה של האוניברסיטה העברית כמוסד אקדמי מוביל בישראל ומחוצה לה.
ידידי האוניברסיטה מסייעים לחיזוקה של האוניברסיטה העברית בירושלים ולשמירה על האיכות האקדמית והמצוינות המחקרית שלה. בין היתר, הם תורמים מלגות רבות לסטודנטים מצטיינים ונזקקים, לפיתוח טכנולוגי ומדעי, לבניית תשתיות מתקדמות ולגיוס טובי החוקרים בארץ ובעולם.

הפרס היוקרתי, שעוצב בידי האמן הצרפתי ג'ראר גארוסט (אנ') ומוענק מטעם האגודה, ניתן ליחידים העוסקים במגוון תחומים שונים. ביניהם: מנהיגים פוליטיים, מדינאים, שגרירים, אנשי עסקים ואמנים. נכון לשנת 2015 (תשע"ה), זכו בפרס חמישים ושמונה אישים בסך הכול, חמישה מביניהם חתני פרס נובל, שלושים ושלושה מביניהם מנהיגים פוליטיים, מדינאים, שגרירים ואנשי עסקים וכעשרים מהם עוסקים באומנות, בידור ומדיה.
== זוכי פרס סקופוס ==
חתני פרס נובל:
* סול בלו
* ברוך שמואל בלומברג
* מילטון פרידמן
* אלי ויזל
* אהרון קלוג

מנהיגים פוליטיים, מדינאים, שגרירים ואנשי עסקים:
* ג'רלד פורד
* יוברט האמפרי
* מקס קמפלמן (אנ')
* טד קנדי
* ג'ין קירקפטריק
* פרנק לוטנברג
* קארל לוין
* נדין דה-רוטשילד (אנ')
* הלמוט מושר (אנ')
* מייקל לוי (אנ')
* דייוויד סיינסברי (אנ')
* ג'ון פרנסואה ברג'י (אנ')
* היינריך פון פיירר (אנ')
* בריגיטה מוהן (אנ')
* ליז מוהן (אנ')
* לילי ספרא (אנ')
* מוריס לוי
* אריק דה רוטשילד
* יאפ דה הופ שפר (אנ')
* רות פאיון
* רולף בלוך
* סימון וייל
* רובר בדינטר (אנ')
* שרלוטה קנובלוך
* רגינה סיקסט (אנ')
* ג'אק ברוטצ'י (אנ')
* יוזף יופה
* סרז' קלרספלד
* גרית זלם (אנ')
* פטריק דרהי
* חיים קורסיה
* קארל וון ורדט

העוסקים באומנות, בידור ומדיה:
* פרנק גרי
* ז'ילברטו ז'יל
* בוב הופ
* דני קיי
* לארי קינג
* איריס ברבן
* זובין מהטה
* גרגורי פק
* יצחק פרלמן
* ארתור רובינשטיין
* פרנק סינטרה
* בילי קריסטל
* רומן פולנסקי
* ברנאר-אנרי לוי
* שארל אזנבור
* פיליפ לברו (אנ')
* ראדו מיכאיליאנו
* האחים דארדן
* ז'אן ד'אורמסון
* נורמן פוסטר
* תיירי מרקס

== קישורים חיצוניים ==
* [https://www.efhu.org/index.php/hu/european-events/109 פרס סקופוס], האתר הרשמי
* [https://shocharim.huji.ac.il/ ידידי האוניברסיטה העברית ושוחריה], האתר הרשמי
* אגף שיווק ותקשורת האוניברסיטה העברית בירושלים, [http://www.huji.ac.il/cgi-bin/dovrut/dovrut_search.pl?mesge126467343705872560 נשיא האוניברסיטה ומושל קליפורניה העניקו את פרס סקופוס לאדריכל פרנק גרי], 28 בינואר 2010
* 
* 
== הערות שוליים ==

סקופוס
2021 02
Heute Abend wollen wir tanzen geh'n

"Heute Abend wollen wir tanzen geh'n" (בעברית: "הלילה אנחנו רוצים לרקוד") הוא שיר שהוקלט על ידי התאומות הגרמניות קסלר. השיר ייצג את גרמניה באירוויזיון 1959.

== רקע ==
בניגוד לשירי התקופה, השיר בוצע בסגנון קצב-מתון. במרכז מילות השיר, המבצעות מציעות לילד קטן לרקוד עימן ללא הפסקה, עד עלות השחר.

== באירוויזיון ==
ב-11 במרץ 1959, השיר בוצע על ידי התאומות באירוויזיון. השיר הושר שישי בסדר ההופעות, לפני שוודיה ואחרי הולנד. השיר זכה במקום השמיני עם חמש נקודות.

=== נקודות שהוענקו לגרמניה ===
{| class="wikitable"
|-
!
!
!
!
!
|-
|
|
|
|
|
|-
!
!
!
!
!
|-
|
|
|
|
* 
|
* 
|}

== הערות שוליים ==

קטגוריה:שירי 1959
קטגוריה:סינגלים מ-1959
קטגוריה:שירי אירוויזיון 1959
קטגוריה:שירי גרמניה באירוויזיון
קטגוריה:שירים בגרמנית
התחנה המרכזית של גדרה

תחנה מרכזית גדרה היא מרכז התחבורה הציבורית במועצה המקומית גדרה, הממוקמת על כביש 40, במערב היישוב. התחנה מורכבת משני חלקים: מסוף מרכזי הפונה לדרום, ותחנה מצידו השני של הכביש, הפונה לצפון.

== האוטובוסים העוברים בתחנה ==
=== במסוף המרכזי ===
=== קווים עירוניים ===
{| class="wikitable"
!קו
!מפעילה
!מסלול
!הערות נוספות
|-
|1
| rowspan="2" |אגד
|תחנה מרכזית - שולמית - לב גדרה - בית חולים הרצפלד - אחוזת גדרה - גדרה הצעירה - לב גדרה - המושבה - תחנה מרכזית
|♿ 🔄
|-
|2
|כביש 7\מנחם בגין - גדרה הצעירה - בית חולים הרצפלד - בית עלמין - תחנה מרכזית - שכונת הפועלים
|♿ 
|}

=== קווים בינעירוניים ===
{| class="wikitable"
|+
!קו
!מפעילה
!מסלול
!הערות נוספות
|-
|35
| rowspan="5" |אפיקים
|קדרון - גדרה - שדמה - בניה - יבנה
|
|-
|36
|שתולים - גן יבנה - בצרון - בני עי"ש - גדרה - צומת בילו - רחובות
|
|-
|37
|גן יבנה - בצרון - בני עי"ש - גדרה - צומת בילו - רחובות
|
|-
|38
|גדרה - בני עי"ש - בצרון - נווה מבטח - מחנה חצור - חצור - גן יבנה - אשדוד
|
|-
|221
|רחובות - צומת בילו - גדרה - אשדוד 
|
|-
|251
|מטרופולין
|אשדוד - מחלף גדרה - גדרה - צומת בילו - רחובות - לוד - צומת אל על - אלעד
|
|-
|301
|אגד
|אשקלון - קריית מלאכי - גדרה - רחובות - נס ציונה - ראשון לציון - תל אביב-יפו
|
|-
|323
|אפיקים
|רחובות - גדרה - אשדוד
|
|-
|367
| rowspan="4" |מטרופולין
|ראשון לציון - רחובות - גדרה - צומת קסטינה - קריית גת - באר שבע
|

| 
|-
|371
|ראשון לציון - נס ציונה - רחובות - גדרה - צומת קסטינה - קריית גת - באר שבע
|
|-
|373
|רחובות - גדרה - צומת קסטינה - שדרות - נתיבות - אופקים
|
|-
|377
|ראשון לציון - נס ציונה - רחובות - גדרה - באר שבע
|
|-
|393
|אגד
|תל אביב-יפו - ראשון לציון - נס ציונה - רחובות - גדרה - צומת קסטינה - באר שבע - דימונה - אילת
|
|}
*

קטגוריה:גדרה: תחבורה
גדרה
קטגוריה:גדרה: מבנים
קרולינה וסיצ'ק

קרולינה וסיצ'ק (בגרמנית: Caroline Vasicek; נולדה ב-19 באוגוסט 1974) היא שחקנית וזמרת אוסטרית.

==ביוגרפיה==
וסיצ'ק נולדה בווינה ולמדה דרמה ומוזיקה בעירה. תפקידה הראשון על הבמה היה בגיל עשר. היא שיחקה את המספרת בהפקה של "יוסף וכתונת הפסים המשגעת", הופיעה במחזמר "אליזבת" אודות אליזבת, נסיכת בוואריה, וכן גם במחזות הזמר "גריז" בתפקיד סנדי ו"היפה והחיה" בתפקיד בל.

ב-1996 שיחקה את התפקיד הראשי בסרט "Der Bockerer 2" המתרחש באוסטריה שלאחר מלחמת העולם השנייה.

בדיבוב המקורי של הסרט "בת הים הקטנה" של חברת וולט דיסני היא דיבבה שתיים מהאחיות של אריאל, כאשר בגרסת הדיבוב האוסטרית של הסרט היא דיבבה את הדמות הראשית, אריאל. בגרסת הדיבוב הגרמנית של הסרט "מולאן" היא ביצעה את קטעי השירה של מולאן.

ב-2005 הופיעה במחזמר אודות דרקולה.

==קישורים חיצוניים==

קטגוריה:שחקניות קולנוע וטלוויזיה אוסטריות
קטגוריה:זמרות אוסטריות
קטגוריה:מדבבות
קטגוריה:ילידות 1974
קטגוריה:אוסטרים שנולדו ב-1974
איאק

איאק (בהונגרית: Ajak) היא עיר במחוז סבולץ'-סטמאר-ברג שבצפון מזרח הונגריה.

כמו ביישובים רבים באירופה גם באיאק מספר התושבים נמצא בירידה. כך, בשנת 1990 היה מספר התושבים 4,190 ובשנת 2021 רק 3,394 תושבים.

==יהודי איאק==
יהודים החלו להתיישב באיאק בסוף המאה ה-18. רובם התפרנסו ממסחר וממלאכה, וכמה מהם היו חוכרי קרקעות.

הקהילה היהודית התארגנה בתחילת המאה ה-19 והקימה בית כנסת, בית קברות ו"חדר". החל משנת 1885 היא הייתה כפופה לרבנות קישווארדה.

בשנת 1938, לאחר פרסום "החוקים היהודיים" שהגבילו את היהודים בתחומי הכלכלה והתרבות, איבדו רוב יהודי איאק את פרנסתם. בשנת 1942 גויסו צעירים יהודים מהכפר לעבודות כפייה בחזית אוקראינה, שם נספו רובם בשדות מוקשים. בשנת 1944 לפני חג השבועות הועברו 50 היהודים שנותרו באיאק לגטו קישווארדה ומשם שולחו יחד עם שאר יושבי הגטו למחנה ההשמדה אושוויץ. רק חמישה מתושבי העיר שרדו את השואה.
{| class="wikitable"
! שנה
! מספר היהודים בעיר
! כלל האוכלוסייה
|-
|1840
|15
|
|-
|1880
|74
|1,295
|-
|1910
|83
|
|-
|1920
|64
|
|-
|1930
|63
|
|-
|1941
|56
|3,044
|-
|}

==קישורים חיצוניים==

* 
* 
* 
* [https://www.jewishgen.org/yizkor/kisvarda/kis002.html הקהילות היהודיות סביב קישווארדה] 

==הערות שוליים==

קטגוריה:הונגריה: ערים
אדולף צימרמן

אדולף גוטלוב צימרמן (בגרמנית: Adolf Gottlob Zimmermann; 1 בספטמבר 1799 – 17 ביולי 1859) היה צייר גרמני. הוא השתייך לסניף דיסלדורף של תנועת הנצרתיים.

== ביוגרפיה ועבודה ==
אביו היה משרתו של הרוזן אדולף פרידריך פון גרסדורף בשלוס לודנאו, שקיבל חלקת אדמה בניוסורגה הסמוכה כפרס על שירות נאמן. הרוזן גם נתן חסות וסיפק חינוך לאדולף, שהפך לסטודנט בניסקי, שם עודדו את כישרונו האמנותי. עם זאת, במקור הוא נועד לחניכה במלאכה, אך אולי בדחיפת משפחת הרוזן הצליח להיכנס לאקדמיה לאמנויות בדרזדן. בין השנים 1818 עד 1825 למד אצל פרדיננד הרטמן ויוהאן קרל רוסלר.

לאחר סיום לימודיו, בהמלצת מנהל האקדמיה, הוא קיבל מלגה מלכותית לצורך נסיעת לימודים לאיטליה. בסתיו 1825 (בעקבות נישואים סודיים), הוא וחברו קרל גוטליב פשל ביצעו את המסע, ועשו כמה עצירות בדרך לביקור אצל אמנים אחרים. הוא נשאר באיטליה עד 1829.

אף שכתב לאשתו שהוא עוזב את רומא מכיוון שאין לו את האמצעים הכספיים להישאר או להביא אותה לשם, נראה כי בהיותו פרוטסטנטי אוונגליסט, הוא בחר לעזוב בגלל חילוקי דעות בענייני דת עם עמיתיו הציירים מתנועת הנצרתיים, שחשה כי הקתוליות מהווה בסיס טוב יותר לציור תנ"כי היסטורי.

== חיים מאוחרים ==
בשובו מאיטליה התיישב בפירנה, שם לימד רישום וצייר פורטרטים. אולם רצונו לצייר נושאים היסטוריים ודתיים נותר גדול, ולמרות אמונתו ש"מספר האמנים גדל באותה מידה בה פוחת האינטרס של הציבור", החליט לחזור לדרזדן בשנת 1834. בזמן שהותו שם, הוא פגש את וילהלם פרידריך שדו, מנהל האקדמיה בדיסלדורף. פון שדו היה צייר רומנטי שרצה לעודד חזרה לטבע בציור ולכן בשנת 1835 הפך צימרמן למורה ל"אמנות דתית" בבית הספר. כשהגיע לשם הוא הסתבך בסכסוך אחר בין פרוטסטנטים לקתולים.

בשנת 1837, הוא ואשתו אמלי (שאיתה התחתן בניגוד לרצון משפחתה), החליטו להתחתן שוב, בפומבי, כדי שתוכל לחיות איתו. חייהם המשותפים היו, קצרים מכיוון שפיגור במכירות והתכתשות דתית חיזקו את המשבר הכלכלי של המשפחה. בשנת 1842 לקחה אמלי את שני ילדיהם להתגורר בבית הוריה וילדה שם בת נוספת.

צימרמן נותר בודד, ובריאותו הייתה לקויה מאז שובו מרומא, הוא החליט לעזוב את דיסלדורף ולשקם את עצמו במקום חדש - ברסלאו, מכיוון ששם התחרות עם אמנים אחרים לא הייתה גדולה. צימרמן כתב לכומר ברומא, שהסכים עם הרעיון ונתן לו מכתב המלצה לאוגוסט האן, פרופסור באוניברסיטה בברסלאו.

בשנת 1846, צימרמן לקח את משפחתו ועבר לשם, תוך זמן קצר קיבץ סביבו קהל לקוחות שכלל את הבישוף היינריך פורסטר. רוב ציוריו בתקופה זו היו דיוקנאות. אבל בשל המיתון הכלכלי בתחילת שנות ה-50 של המאה ה-19, צנחו ההזמנות לציור פרוטרטים. צימרמן נאלץ לנסוע אל אחוזות מרוחקות שבהן עדיין הוזמנו דיוקנאות.

בשנת 1855 החלה תקופת נסיגה ניכרת ביצירתו, שכן ראייתו התדרדרה והוא נחלש בגלל מחלה. רבים מחבריו התגייסו לספק תמיכה.

אולם התדרדרותו נמשכה והוא נפטר בשנת 1859.

== גלריה ==
<gallery mode="packed" heights="170px">
קובץ:Adolf Zimmermann Die Anbetung der Hirten.jpg
קובץ:Johanna Christina Zimmermann.jpg
קובץ:Zimmermann Christus bei Maria und Martha.jpg
קובץ:Zimmermann Adolf G. Schwestern.JPG
קובץ:Zimmermann und Peschel.jpg
</gallery>

== קישורים חיצוניים ==

== הערות שוליים ==

קטגוריה:ציירים גרמנים
קטגוריה:גרמנים שנולדו ב-1799
קטגוריה:גרמנים שנפטרו ב-1859
אקספנג

שיאופנג מוטורס המוכרת בעולם תחת המיתוג אקספנג (בסינית: 小鹏汽车; בפין-יין: Xiǎopéng qìchē, במערב במיתוג Xpeng), או XMotors.ai, היא יצרנית רכב חשמלי סינית. מטה החברה נמצא בגואנגג'ואו, עם משרדים מרכזיים גם במאונטיין ויו, קליפורניה שבארצות הברית והיא נסחרת בבורסה לניירות ערך בניו יורק.

== מחלוקות ==
ביולי 2018, משרד המשפטים של ארצות הברית האשים עובד לשעבר של אפל בגניבת סודות המסחר של פרויקט הרכב האוטונומי של אפל בניסיון להשיג עבודה באקספנג.<ref></ref><ref></ref>

בחודש מרץ 2019, טסלה תבעה את צאו גואנג'י, עובד טסלה לשעבר, על גניבת קוד המקור של הטייס האוטומטי שלה והבאתם לאקספנג. צאו הכחיש טענות בגין גניבת קניין רוחני, אך הודה שהעלה את קוד המקור של טסלה לחשבון ה-iCloud שלו לפני שעזב את טסלה בזמן שהוא עדיין עבד בטסלה. בתגובה להאשמותיה של טסלה, פתחה אקספנג בחקירה פנימית ואמרה כי "לא הייתה מודעת להתנהגות בלתי הולמת של מר צאו".<ref name="O'Kane 2019-07-12"></ref> באפריל 2020 הגישה טסלה תביעות חדשות בנושא.<ref></ref>

== גלריה ==
<gallery widths="220" heights="135">
קובץ:XPENG G3 002.jpg|רכב שטח אקספנג G3
קובץ:Xpeng P7 001.jpg|אקספנג P7 סדאן
קובץ:XPeng G9 001.jpg|אקספנג G9
</gallery>

== קישורים חיצוניים ==

* 

== הערות שוליים ==

קטגוריה:חברות הנסחרות בבורסה לניירות ערך בניו יורק
קטגוריה:מותגי רכב
קטגוריה:כלי רכב המיוצרים בסין
קטגוריה:יצרני סוללות
סונן אבן מאג'ה

סונן אבן מאג'ה (בערבית: سُنن ابن ماجه) הוא אחד מששת ספרי החדית' העיקריים באסלאם הסוני, הנקראים אל-כותוב א-סיתה. הספר חובר על ידי האימאם אבן מאג'ה.

== תיאור ==
הספר מכיל 4,341 מסורות, אשר מחולקות לעשרות פרקים. כ-20 מהמסורות בו התבררו כמזויפות.

== פרשנויות ==
לאורך ההיסטוריה, מספר רב של אנשי דת מוסלמים כתבו פרשנויות, ביאורים והסברים לספר. בין ספרי הפרשנות הללו ניתן למצוא את:
* "שרח סונן אבן מאג'ה" שנכתב על ידי אבו חסן עלי בן עבד אללה אבן נעמה אל-אנסארי אל-אנדלוסי.
* "שרח סונן אבן מאג'ה" שנכתב על ידי עבד אל-לטיף אל-בגדאדי.
* "מסאבח אל-זג'אג'ה על סונן אבן מאג'ה" שנכתב על ידי ג'לאל אל-דין עבד אלרחמן בן אבו בכר בן מוחמד אל-סיוטי.

== הערות שוליים ==

קטגוריה:אסלאם
קטגוריה:ספרים בערבית
מוטי בן דוד (כדורסלן)

בן דוד מטביע באולם אוסישקין במהלך בגמר אליפות התיכונים, 1987
מוטי בן דוד (נולד ב-2 ביוני 1969) הוא כדורסלן עבר ישראלי.

== קריירה ==
בן דוד נולד בתל אביב לזוג הורים ילידי רומניה, בן דוד שגובהו 1.97 מטר, שיחק בעמדת הפורוורד למד בתיכון עירוני ה' שם הגיע לגמר מחוז תל אביב שלוש פעמים שהתקיים באולם אוסישקין בשנים 1984–1987 מול תיכון אליאנס כשחקן מוביל.

עוד שהיה בכיתה ט' הצטרף בן דוד לקבוצתו המקצועית הראשונה מכבי דרום תל אביב שם שיחק חמש שנים.

בן דוד קיבל לראשונה בשנת 1986 זימון לנבחרת הקדטים של ישראל אך נפצע בידו ונופה, שנה לאחר מכן קיבל זימון נוסף לנבחרת הנוער של ישראל שם שיחק בתור קפטן הקבוצה לצד השמות הבולטים גיא גודס, קורן אמישה, רותם ארליך, ערן ברגשטיין ואמיר כץ. באוגוסט 1988 הדיח מאמן הנבחרת אריה דוידסקו את בן דוד מתפקיד הקפטן.

אחרי שעזב את מכבי דרום תל אביב חיפש בן דוד את קבוצתו הבאה וחתם לשנתיים במכבי רחובות שם לקח חלק בשתי עונות אך החליט לעזוב ולמצוא קבוצה חדשה, בן דוד מצא את קבוצתו החדשה בהוד השרון ששיחק במכבי הוד השרון ושם שיחק בין השנים 1991–1993. בן דוד הספיק עוד לשחק בשתי קבוצות באליצור פתח תקווה והחליט לפרוש בשנת 1997 אחרי ששיחק ברעננה.

בן דוד אף החליט להתנדב ולהצטרף אחרי פרישתו לקבוצת הפועל "אריה" תל אביב כדי לעזור לעלות מיקום בטבלה שם שיחק חצי שנה והצליח להראות שיפור של הקבוצה בהיותו שם.

ב-2012 הצטרף בן דוד לקבוצת הוותיקים של מכבי 'רלף קליין' תל אביב

ב-2017 לקח חלק במשחקי המכביה בנבחרת ישראל 40+ בה הוביל לזכייתה במקום הראשון.

== חיים אישיים ==
מוטי בן דוד עבד במשך 29 שנה בהנהלת בתי המשפט, פרש מעבודתו בשנת 2022. הוא עוסק באימון ילדים בכדורסל, מתגורר בתל אביב, נשוי עם שני ילדים.

==הערות שוליים==

קטגוריה:כדורסלנים ישראלים
קטגוריה:ישראלים שנולדו ב-1969
אנרץ'

אנרץ (בהונגרית: Anarcs) הוא כפר במחוז סבולץ'-סטמאר-ברג שבצפון מזרח הונגריה.

==יהודי אנרץ'==
יהודים התחילו להתיישב באנרץ' במחצית השנייה של המאה ה-18. רובם עסקו במסחר ובמלאכה. הקהילה התארגנה במחצית הראשונה של המאה ה-19 והקימה בית כנסת, בית קברות יהודי ו"חדר". משנת 1885 היא הייתה כפופה לרבנות קישוווארדה.

בשנת 1944 לאחר כניסת הגרמנים להונגריה, הועברו יהודי אנרץ' לגטו קישווארדה וב-30 במאי שולחו עם שאר יושבי הגטו למחנה ההשמדה אושוויץ.

את השואה שרדו שמונה מבני הקהילה, אך הם לא חזרו לכפר.

{| class="wikitable"
! שנה
! מספר היהודים בכפר
! כלל האוכלוסייה
|-
|1840
|12
|
|-
|1880
|105
|987
|-
|1910
|99
|
|-
|1920
|102
|
|-
|1930
|91
|
|-
|1941
|63
|2,153
|-
|}

==קישורים חיצוניים==

* 
* 
* 
* [https://www.jewishgen.org/yizkor/kisvarda/kis002.html הקהילות היהודיות סביב קישווארדה] 

==הערות שוליים==

קטגוריה:הונגריה: כפרים
קטגוריה:קהילות יהודיות בהונגריה
Make Me Smile (Come Up and See Me)

Make Me Smile (Come Up and See Me) הוא שיר של להקת הרוק הבריטית סטיב הארלי וקוקני רבל , שיצא כסינגל מאלבומה של הלהקה "השנים הטובות בחיינו" משנת 1975. הסינגל נכתב על ידי הרלי, והופק על ידו עם אלן פרסונס. בפברואר 1975 הגיע השיר למקום הראשון במצעד הבריטי. הסינגל שהה תשעה שבועות במצעד הטופ 50. נכון לשנת 2015 מכר השיר יותר מ-1.5 מיליון עותקים ברחבי העולם.

למעלה מ-120 גרסאות כיסוי לשיר הוקלטו על ידי אמנים אחרים כולל דוראן דוראן ואירייז'ר. הרלי עצמו הצהיר כי גרסת הכיסוי המועדפת עליו היא של "The Wedding Present" .

== גרסה מקורית ==
השיר היה הסינגל הראשון שיצא ללהקת "סטיב הרלי וקוקני רבל" שהוקמה ביולי 1974 לאחר שהרכב "קוקני רבל" התפרק. Make Me Smile תיאר את תחושותיו של הרלי בעת פיצול הלהקה. במשך שנים רבות האמינו כי הרלי בחר בכוונה לפרק את ההרכב המקורי ולצאת למסלול קריירה חדש.

הרלי החל לכתוב את השיר מספר ימים לאחר פיצול הלהקה. כוונתו המקורית הייתה שונה בתכלית מזה שהוקלט. הרלי כתב את היצירה במתווה בלוז איטי עם מצב רוח ירוד.

ההרכב החדש של הלהקה הקליט את האלבום The Best Years of Our Lives בנובמבר–דצמבר 1974 באולפני אבי רוד בלונדון. הרלי הגיע לאולפן והשמיע ללהקה את גרסת הבלוז האיטית המקורית של השיר כדי שתוכל לחזור עליו. לאחר שהמפיק אלן פרסונס שמע את השיר, הוא הציע לזרז את הקצב, מכיוון שהרגיש שהדבר יתאים לשיר טוב יותר.

כשהשיר היה קרוב לסיום, ניגן הרלי מיקס מוקדם של השיר לבוב מרסר, מחברת התקליטים EMI. זה התרשם והכריז מיד על השיר כלהיט שיגיע למקום הראשון במצעדים.
סטיב הרלי וקוקני רבל – 1974

== הפצה ==
הסינגל הופץ על ידי EMI Records על גבי תקליטון בבריטניה, אירלנד, בלגיה, דנמרק, צרפת, גרמניה, איטליה, הולנד, פורטוגל, ספרד, יוגוסלביה, סקנדינביה, אוסטרליה, ניו זילנד, דרום אפריקה ויפן. לכל מהדורה, למעט בבריטניה, אירלנד, אוסטרליה וניו זילנד, הייתה עטיפה שונה עליה בדרך כלל תצלום של הרלי, או הלהקה.

השיר היה ללהיט הנמכר ביותר של סטיב הרלי וקוקני רבל, ונמכר ביותר ממיליון עותקים ברחבי העולם.

השיר הודפס מחדש מספר פעמים בבריטניה. הפקות שהיו באוקטובר 1980 ובשנת 1983 נכשלו במצעדים. הפצה נוספת בשנת 1992 הביאה אותו למקום 46 בבריטניה, כשהוא שוהה שבועיים בין מאה השירים המובילים. בשנת 1995 השיר הופץ שוב לאחר ששימש בפרסומת טלוויזיה של קרלסברג. הפעם השיר הגיע למקום 33 בבריטניה, ושהה במצעד שלושה שבועות. ביוני 2005 ובפברואר 2015 הופצו גרסאות נוספות של השיר.

השיר שימש גם בפסקול הסרטים "המלכה הרוקדת" (1993), "ללכת עד הסוף" (1997), "קטיפה גולדמיין" (1998), סיפורו של ג'ורג' בסט (2000), להציל את גרייס (2000), ו"כדור שחור" (2003). כמו כן השיר הושמע בפרסומת של Marks & Spencer בשנת 2006, בפרסומות של חברת ריהוט וגם במודעה לתרופת ויאגרה ששודרה לראשונה בבריטניה במאי 2018. בשנת 2009, נכלל השיר במשחק המחשב "להקת רוק לגו" (2009).

== השתתפו בהקלטה ==
להקת סטיב הרלי וקוקני רבל:
* סטיב הארלי – שירה.
* ג'ים קריגן – גיטרה, ליווי קולי.
* דנקן מקאיי – קלידים.
* ג'ורג' פורד – גיטרת בס, ליווי קולי.
* סטיוארט אליוט – תופים.

==קישורים חיצוניים==
* , הביצוע של סטיב הרלי וקוקני רבל
* , הביצוע של אירייז'ר
* , הביצוע של דוראן דוראן
* , גרסת הכיסוי המועדפת על הרלי

== הערות שוליים ==

קטגוריה:שירים באנגלית
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון במצעד הסינגלים הבריטי
מתאו ברטיני

מתאו ברטיני (באיטלקית: Matteo Berrettini; נולד ב-12 באפריל 1996) הוא טניסאי איטלקי מקצועני. נכון למאי 2022 מדורג ברטיני במקום השישי בעולם בסבב ה-ATP, דירוג השיא שלו מ-31 בינואר 2022.

הישג השיא שלו, הוא הגעה לשלב הגמר בטורניר גראנד סלאם, באליפות וימבלדון (2021).

== ביוגרפיה ==
ברטיני נולד וגדל ברומא לקלאודיה ביגו ולוקה. אחיו הצעיר יקופו, אף הוא שחקן טניס מצטיין.

===2018===
באליפות שווייץ הפתוחה שנערכה בגשטאט בסוף יולי 2018 הוא זכה בתואר הראשון שלו לאחר שניצח במשחק הגמר את רוברטו באוטיסטה אגוט מספרד בשתי מערכות (7–6<sup>(11–9)</sup>, 6–4) ובתואר הראשון שלו בזוגות גברים ביחד עם דניאלה ברצ'לי.

===2019===
באליפות וימבלדון שנערכה בתחילת יולי 2019 הוא דורג במקום 17 והגיע לסיבוב הרביעי שבו הפסיד לרוג'ר פדרר משווייץ (2 בעולם) ב-3 מערכות (6-1, 6-2, 6-2), שהגיע עד למשחק הגמר. בסיבוב השלישי הוא ניצח את דייגו שוורצמן מארגנטינה (24 בעולם) ב 5 מערכות (7-6<sup>(7-5)</sup>, 6-7<sup>(2-7)</sup>, 6-4, 6-7<sup>(5-7)</sup>, 3-6).

חודש וחצי לאחר מכן, באליפות ארצות הברית שנערכה בסוף אוגוסט אותה שנה הוא הגיע למשחק חצי הגמר, הישג השיא שלו, שבו הפסיד לרפאל נדאל מספרד (2 בעולם) ב-3 מערכות (7-6<sup>(8-6)</sup>, 6-4, 6-1). נדאל זכה בסופו של דבר בתואר.

===2021===
באליפות וימבלדון שנערכה ביולי הוא הגיע למשחק הגמר בפעם הראשונה בקריירה שלו בטורניר גראנד סלאם והפסיד לנובק ג'וקוביץ' מסרביה (1 בעולם) ב-4 מערכות (7–6<sup>(7–4)</sup>, 4–6, 4–6, 3–6).

== חיים אישיים ==
חברתו של ברטיני בשנים 2019-2022 הייתה הטניסאית הקרואטית-אוסטרלית איילה טומליאנוביץ'.

מתחילת 2023 ברטיני במערכת יחסים עם מגישת הטלוויזיה מליסה סאטה.

==קישורים חיצוניים==

==הערות שוליים==

קטגוריה:טניסאים איטלקים
קטגוריה:איטלקים ממוצא ברזילאי
קטגוריה:איטלקים שנולדו ב-1996